# ΠΑΡΑΡΤΗΜΑ Β

**Έντυπο υποβολής συμμετοχής**

## Υποβάλλονται οι δράσεις του σχολείου μας με στόχο την προώθηση της ισότητας των φύλων και της κοινωνικής συμπερίληψης, στο πλαίσιο της πρόληψης της βίας και της νεανικής παραβατικότητας στο σχολείο και της προαγωγής της ενεργού πολιτότητας

|  |  |
| --- | --- |
| **Α. ΣΤΟΙΧΕΙΑ ΣΧΟΛΕΙΟΥ/ΕΠΙΚΟΙΝΩΝΙΑΣ** | |
| **1. Όνομα σχολείου** | Περιφερειακό Δημοτικό Σχολείο Πολεμίου |
| **2. Πλήρης ταχυδρομική διεύθυνση σχολείου** | Λεωφόρος Αρχιεπισκόπου Γ΄, 81  8549 Πολέμι, Πάφος |
| **3. Τηλέφωνο σχολείου** | 26632519 |
| **4. Τηλεομοιότυπο σχολείου** | 26632544 |
| **5. Ηλεκτρονική διεύθυνση (e-mail) σχολείου** | [dim-polemi-paf@school.ac.cy](mailto:dim-polemi-paf@school.ac.cy) |
| **6. Πρόσωπο επικοινωνίας (όνομα - τηλέφωνο -**  **ηλεκτρονική διεύθυνση)** | Ιφιγένεια Αλεξάνδρου |
| **7. Τίτλος, τύπος και μορφή δράσης** | Έρευνα: Οι αντιλήψεις των μαθητών/ριών του Δημοτικού Σχολείου Πολεμίου για τα μαθήματα Σχεδιασμός και Τεχνολογία και Αγωγή Υγείας. Μια έμφυλη διερεύνηση. |
| **Β. ΚΡΙΤΗΡΙΑ ΑΞΙΟΛΟΓΗΣΗΣ (βλ. Εγκύκλιο)** | |
| **1. Σκοπός και στόχοι δράσης/εων** | Γενικός σκοπός της έρευνας είναι να καταγράψει τις απόψεις των μαθητών και μαθητριών των Ε’ και Στ’ τάξεων του Δημοτικού Σχολείου Πολεμίου για τα μαθήματα της Οικιακής Οικονομίας και του Σχεδιασμού και Τεχνολογίας.  Το βασικό ερευνητικό ερώτημα, αφορά τις αντιλήψεις που έχουν οι μαθητές/τριες για τα συγκεκριμένα μαθήματα και πώς οι αντιλήψεις τους αυτές επηρεάζονται από τυχόν προκαταλήψεις για την ισότητα των δύο φύλων.  Στόχος είναι να κατανοήσουν τα παιδιά την αναγκαιότητα για συμφιλίωση οικογενειακής και επαγγελματικής ζωής στο πλαίσιο προαγωγής των ίσων δικαιωμάτων και της κοινωνικής συμπερίληψης. |
| **2. Διασύνδεση της/των δράσης/εων με το ιδιαίτερο περιβάλλον της σχολικής μονάδας** | Καθώς το σχολείο μας βρίσκεται στην ύπαιθρο και σε αυτό φιλοξενούνται παιδιά από μικρές κοινότητες με έκδηλα στοιχεία κλειστών κοινωνιών όπου πιθανόν να υφίστανται στερεότυπα με βάση το φύλο, η δράση μας αποσκοπεί στην βελτίωση των αντιλήψεων των παιδιών για συμφιλίωση των ευθυνών οικογένειας και εργασίας και τη δημιουργία νοοτροπιών που θα οδηγούν στην εδραίωση και βελτίωση της θέσης της γυναίκας στην οικονομική και κοινωνική ζωή του τόπου μας. Η προσπάθεια αυτή ξεκίνησε πριν από δύο χρόνια με τη συμμετοχή των ίδιων παιδιών στα πλαίσια του διαγωνισμού ΜΕΡΑ- Μαθητές/ριες στην έρευνα- και συνεχίστηκε φέτος. |
| **3. Σύνδεση της/των δράσης/εων με το Σχέδιο Αγωγής Υγείας και Πρόληψης της**  **Παραβατικότητας ή/και το Ενιαίο Σχέδιο Βελτίωσης της Σχολικής ονάδας** | Το ενδιαφέρον και οι προσπάθειες της σχολικής μας μονάδας κατευθύνονται κατά τη φετινή σχολική χρονιά, πιο συστηματικά, πιο μεθοδικά και πιο συγκεκριμένα στην ανάληψη ατομικής και κοινωνικής ευθύνης για το κοινό καλό, ιδιαίτερα σε περιόδους κρίσεων.  Στόχος η καλλιέργεια της υπεύθυνης συμπεριφοράς επίμονα και διαθεματικά στο πλαίσιο όλων των μαθημάτων, ειδικότερα στην Αγωγή Ζωής. Σε αυτό το πλαίσιο, οι μαθητές/μαθήτριες εξετάζουν εναλλακτικές προοπτικές προκειμένου να κατανοήσουν τί σημαίνει ανάληψη ευθύνης σε όλες τις πτυχές της ζωής μας. Αυτό το βήμα βοηθά στην καλύτερη κατανόηση της δημοκρατικής συμμετοχικότητας και στην ανάληψη δράσης σε περίπτωση που διαπιστώνεται ότι ένας/μια συμμαθητής/ριά τους αντιμετωπίζει ρατσιστικές ή εκφοβιστικές συμπεριφορές ή διακρίσεις. Ένα βήμα για την κοινωνική συμπερίληψη όλων, ανεξαρτήτως φύλου, καταγωγής, θρησκευτικών πεποιθήσεων κ.ά. μέσω της επίδειξης ενσυναίσθησης. |

|  |  |
| --- | --- |
| **4. Σύντομη περιγραφή, αιτιολόγηση και σύνδεση της/των**  **δράσης/εων ως προς τη συνάφεια με την**  **προώθηση της Ισότητας των Φύλων και της**  **Κοινωνικής Συμπερίληψης** | Η αντίληψη ότι ορισμένοι τομείς της γνώσης είναι πιο κατάλληλοι για την εκπαίδευση του ενός εκ των δύο φύλων, επηρεάζει σε μεγάλο βαθμό τα μαθήματα του Σχεδιασμού και Τεχνολογίας και Οικιακής Οικονομίας.  Έρευνες φαίνεται να δείχνουν πως οι στάσεις των παιδιών απέναντι στα συγκεκριμένα μαθήματα επηρεάζονται από διάφορους παράγοντες όπως κοινωνικές προσδοκίες, η κοινωνικοποίηση αγοριών και κοριτσιών από τα παιδικά χρόνια, το περιβάλλον μάθησης στο σχολείο, ο τρόπος με τον οποίο διδάσκονται τα συγκεκριμένα μαθήματα, οι αντιλήψεις γονιών και εκπαιδευτικών κ.ά. Είναι σημαντικό λοιπόν να διερευνηθεί κατά πόσο η υποχρεωτική παρακολούθηση των δύο αυτών μαθημάτων περιορίζει τα στερεότυπα φύλου ή αν τα αναπαράγει. Κατά τη διαδικασία της έρευνας φάνηκε η σύνδεση αυτών που προέκυψαν, με την καθημερινότητά μας και ότι μπορούμε μέσα από τη δράση μας να συμβάλουμε στη διαμόρφωση κριτικής στάσης των συμπολιτών μας απέναντι σε θέματα ισότητας των δύο φύλων. Η ανάληψη δράσεων έχει στόχο την ενημέρωση και τον προβληματισμό των παιδιών. |
| **5. Περιγραφή δραστηριοτήτων που υλοποιήθηκαν (επισυνάπτονται σχετικά αποδεικτικά**  **στοιχεία, π.χ. πρακτικά συνεδριών, φωτογραφικό υλικό, έγγραφα κ.λπ.)** | Επισυνάπτονται τα δύο σχέδια δράσης: Το Σχέδιο Αγωγής Υγείας και Πρόληψης της Παραβατικότητας και το Ενιαίο Σχέδιο Βελτίωσης της Σχολικής Μονάδας. Επίσης υπάρχει φωτογραφικό υλικό που δείχνει την πορεία της έρευνας καθώς και αναλυτική περιγραφή της πορείας της έρευνας. |
| **6. Ενεργός εμπλοκή των μαθητών/τριών και συνεργασία με άλλες ομάδες στον**  **σχεδιασμό, υλοποίηση και αξιολόγηση της/των δράσης/εων** | Εμπλοκή στην έρευνα είχαν τα παιδιά της Ε΄ και Στ΄ τάξης του σχολείου μας. Τα αποτελέσματα της έρευνάς μας θα παρουσιαστούν σε όλα τα παιδιά του σχολείου και στο διδακτικό προσωπικό. Επιπλέον θα ετοιμαστεί σχετικό τρίπτυχο στο οποίο θα παρουσιάζονται τα αποτελέσματα της έρευνάς μας και το οποίο θα δοθεί στις οικογένειες των παιδιών του σχολείου μας. |
| **7. Συνεργασία με**  **υπηρεσίες και φορείς εκτός σχολείου για υλοποίηση της/των**  **δράσης/εων** | Στην ιστοσελίδα του σχολείου θα γίνει προσπάθεια για περαιτέρω προβολή και διάχυση των αποτελεσμάτων. Επίσης, θα ζητήσουμε από έντυπα μέσα (Παιδική Χαρά, Εφημερίδες τοπικής εμβέλειας), όπως δημοσιεύσουν τα αποτελέσματα της έρευνάς μας. |
| **8. Πόροι που αξιοποιήθηκαν**  **(προσωπικό, χρήματα, μέσα-υλικά, χρόνος κ.λπ.)** | Αξιοποιήθηκε διδακτικός χρόνος από το μάθημα της Αγωγής Υγείας. Καθώς η βιβλιογραφική ανασκόπηση έγινε στα πλαίσια της συμμετοχής μας στον προηγούμενο διαγωνισμό, έγινε απλά εμπλουτισμός των συνεντεύξεων και προσπάθεια ανάλυσης των νέων δεδομένων ή συμπερίληψης των προηγούμενων σε αυτά. |
| **9. Πρωτοτυπία, επινοητικότητα και δημιουργικότητα δράσης/εων** | Η οργάνωση, ο σχεδιασμός και η υλοποίηση της συγκεκριμένης έρευνας ήταν μια πρωτόγνωρη και πολύ ενδιαφέρουσα εμπειρία για τα παιδιά. Μέσα από την εργασία αυτή, κατάφεραν να αποκτήσουν δεξιότητες συνεργασίας, υπευθυνότητας και επινοητικότητας κυρίως κατά τη διάρκεια της ανάλυσης δεδομένων και της εξαγωγής συμπερασμάτων. Πέρα όμως από τις δεξιότητες που απόκτησαν όσον αφορά στο κομμάτι της έρευνας, το περιεχόμενο της έρευνάς μας στάθηκε αφορμή για να αναπτύξουν δεξιότητες που αφορούν στην ευαισθητοποίηση τους προς την ισότητα των δύο φύλων και στην προσπάθεια άρσης οποιοδήποτε στερεοτύπων. |
| **10. Αξιολόγηση της/των δράσης/εων από το σχολείο** | Σε συνεδρία προσωπικού θα παρουσιαστούν τα αποτελέσματα της έρευνας και θα ακολουθήσει συζήτηση και αξιολόγησή τους ως προς την επίτευξη των στόχων που αναφέρονται στο Σχέδιο Αγωγής Υγείας και Πρόληψης της Παραβατικότητας και στο Ενιαίο Σχέδιο Βελτίωσης της Σχολικής Μονάδας |

|  |
| --- |
| **Γ. Δράση/Δράσεις: Επισυναπτόμενα αρχεία για υποστήριξη της υποβολής της συμμετοχής στον διαγωνισμό (παρακαλώ, όπως υποβάλετε σχετικό ψηφιακό υλικό σε διαδικτυακή πλατφόρμα τύπου Cloud Drive π.χ. OneDrive, Google Drive, DropBox, WeTransfer ή άλλο και αποστείλετέ το στην ηλεκτρονική διεύθυνση** [**kalespraktikes@cyearn.pi.ac.cy**](mailto:kalespraktikes@cyearn.pi.ac.cy)**, από τις 11 Απριλίου μέχρι τις 2 Μαΐου 2022. Θα πρέπει να βεβαιωθείτε ότι το υλικό που θα σταλεί δεν παραβιάζει οποιουσδήποτε κανόνες περί πνευματικής ιδιοκτησίας.)** |
| **1.**Έρευνα |
| **2.** Σχέδιο Αγωγής Υγείας και Πρόληψης της Παραβατικότητας |
| **3.** Ενιαίο Σχέδιο Βελτίωσης της Σχολικής Μονάδας |
|  |
|  |
|  |

Εικόνα που περιέχει κείμενο

Περιγραφή που δημιουργήθηκε αυτόματα

Ημερομηνία

……**27/04/2022**……………………………

......................................................

………………………………………………………………...

Όνομα Διευθυντή/Διευθύντριας

**Άντρη Παπαγεωργίου**

Υπογραφή -Σφραγίδα

**Σημείωση:**

Το έντυπο αυτό να σταλεί ηλεκτρονικά μέχρι τις **2/5/22** στην ηλεκτρονική διεύθυνση [kalespraktikes@cyearn.pi.cy](mailto:kalespraktikes@cyearn.pi.cy) με όλα τα επισυναπτόμενα αρχεία προς υποστήριξη της συμμετοχής στον διαγωνισμό (Μέρος Γ).